**GUVERNUL ROMÂNIEI**

**HOTĂRÂRE**

pentru aprobarea amendamentului convenit prin schimbul de scrisori

semnate la Bucureşti la 10 iulie 2020 şi la Paris la 26 august 2020 între Guvernul României şi Banca de Dezvoltare a Consiliului Europei la Acordul-cadru de împrumut dintre România si Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris pentru finanţarea Proiectului “Reforma educaţiei timpurii în România” și pentru modificarea art.3 din Hotărârea Guvernului nr. 1454/2007 pentru aprobarea Acordului-cadru de împrumut dintre România şi Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris, pentru finanţarea proiectului “Reforma educaţiei timpurii în România”

În temeiul art.108 din Constituţia României, republicată, şi având în vedere art.6 alin. (2) din Hotărârea Guvernului nr. 1454/2007 pentru aprobarea Acordului-cadru de împrumut dintre România şi Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris, pentru finanţarea proiectului “Reforma educaţiei timpurii în România”, cu completările ulterioare,

**Guvernul României adoptă prezenta hotărâre:**

**Art. 1. -** Se aprobă amendamentul convenit prin schimbul de scrisori semnate la Bucureşti la 10 iulie 2020 şi la Paris la 26 august 2020 între Guvernul României prin Ministerul Finanţelor Publice şi Banca de Dezvoltare a Consiliului Europei, la Acordul-cadru de împrumut dintre România si Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris pentru finanţarea proiectului “Reforma educaţiei timpurii în România”, aprobat prin Hotărârea Guvernului nr. 1454/2007, cu completările ulterioare.

**Art. 2** - Articolul 3 din Hoărârea Guvernului nr. 1454/2007 pentru aprobarea Acordului-cadru de împrumut dintre România şi Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris, pentru finanţarea proiectului “Reforma educaţiei timpurii în România”, cu completările ulterioare, publicată în Monitorul Oficial al României, Partea I, nr. 887 din 27 decembrie 2007, se modifică și va avea următorul cuprins:

“Sumele necesare acoperirii contribuției părții române la finanțarea proiectului, reprezentând echivalentul în lei al sumei de 40.055.819 euro se vor asigura de la bugetul de stat, prin bugetul Ministerului Educației și Cercetării.”

**PRIM - MINISTRU**

**Ludovic ORBAN**

**NOTĂ DE FUNDAMENTARE**

|  |
| --- |
| **Secţiunea 1**  **Titlul proiectului de act normativ**  Hotărâre de Guvern pentru aprobarea amendamentului convenit prin schimbul de scrisori semnate la Bucureşti la 10 iulie 2020 şi la Paris la 26 august 2020 între Guvernul României şi Banca de Dezvoltare a Consiliului Europei la Acordul-cadru de împrumut dintre România si Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris pentru finanţarea Proiectului “Reforma educaţiei timpurii în România” ” și pentru modificarea art.3 din Hotărârea Guvernului nr. 1454/2007 pentru aprobarea Acordului-cadru de împrumut dintre România şi Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris, pentru finanţarea proiectului “Reforma educaţiei timpurii în România” |
| **Secţiunea a 2-a**  **Motivul emiterii actului normativ** |
| Conform prevederilor art.6 din H.G. nr. 1454/2007 prin care s-a aprobat Acordul-cadru de împrumut, Guvernul României este autorizat ca, prin Ministerul Finanţelor Publice (MFP), de comun acord cu Banca de Dezvoltare a Consiliului Europei (BDCE), să introducã amendamente la Acordul-cadru de împrumut, în funcţie de condiţiile de derulare ale acestuia.  **Descrierea situaţiei actuale**  Din punct de vedere fizic, stadiul actual al proiectului este următorul: dintr-un total de 380 grădinițe s-au finalizat lucrările de execuție la 216 grădinițe, 153 grădinițe se află în execuție, în cel mai scurt timp urmează să fie demarate procedurile de atribuire și pentru construcția restului de 31 grădinițe. De asemenea Ministerul Educației și Cercetării (MEC) a decis să suplimenteze numărul de grădinițe cu 20. În proiectul inițial erau prevăzute 750 gradinițe pentru a fi reabilitate, consolidate, extinse sau construite dar având în vedere că multe grădiniţe au fost deja reabilitate, consolidate sau extinse de către autorităţile locale, utilizând fonduri europene, s-a redus numarul grădinițelor incluse în proiect la 380, acesta fiind orientat în principal către construcţia de grădiniţe noi, care nu pot fi finanţate direct din fonduri europene, asigurându-se sinergia cu celelalte surse care finanţează grădiniţe. |
| **Schimbări preconizate**    În vederea finalizării obiectivelor și utilizării integrale a împrumutului este necesară suplimentarea costului total, respectiv a contribuției României la finanțarea proiectului cu suma de 24,08 mil EUR (din care 18,55 mil. EUR cost cost net la care se adaugă 5,53 mil. EUR TVA și alte taxe) cât și modificarea ”Detalierii estimative a costurilor” din Anexa 1 la Acordul- cadru de împrumut datorită următoarelor considerente: (i) suplimentarea numărului de grădinițe de la 380 la 400; (ii) în perioada 2017-2018 au fost aprobate o serie de acte normative cu impact în domeniul construcțiilor, în sensul creșterii valorii salariului minim brut până la nivelul de 3000 lei, ceea ce a condus la majorarea prețului contractelor de lucrări cu aproximativ 10%; (iii) creșterea semnificativă a prețului energiei electrice, combustibilului, materialelor de construcție etc, precum și a cursului euro; (iv) creșterea costului de construcție față de nivelul înregistrat la startul proiectului; (620-650 EUR/mp în prezent față de 380 EUR m/p inițial); (v) abrogarea actului normativ ce reglementa costurile/mp/unități de învățământ, ceea ce a dus la creșterea costurilor/mp. |
| **Secţiunea a 3-a**  **Impactul socioeconomic al proiectului de act normativ** |
| 1. **Impact macroeconomic**   Principalul obiectiv al proiectului menţionat mai sus a fost să îmbunătăţească infrastructura în educaţia timpurie din România, cu scopul de a reduce dezechilibrele în calitatea sa între zonele sărace şi zonele urbane, construirea și reabilitarea grădiniţelor şi dezvoltarea infrastructurii, dezvoltarea profesională şi pregătirea personalului, asigurarea materialelor educaţionale şi a infrastructurii suport, întărirea capacităţii MEC şi a autorităţilor locale din domeniul educaţional în ceea ce priveşte monitorizarea, evaluarea şi elaborarea de politici. |
| **1.1. Impact asupra mediului concurenţial şi domeniul ajutoarelor de stat**  Nu este cazul. |
| **2. Impact asupra mediului de afaceri**  **2^1. Impactul asupra sarcinilor administrative**  Nu se referă la acest subiect.  **2^2. Impactul asupra întreprinderilor mici şi mijlocii**  Nu se referă la acest subiect. |
| **3. Impact social**  S-a realizat formarea profesională a peste 39.000 cadre didactice/educatori, 18.000 îngrijitori/asistenţi/personal medical şi 3.000 directori.  Au fost elaborate şi distribuite în sistemul educaţional 7 module specifice de perfecţionare pentru personalul din grădiniţe. A fost înfiinţată o reţea de 325 de centre de resurse pentru educaţie şi dezvoltare (CRED).  Peste 12.500 grădiniţe şi unităţi şcolare în care se desfăşoară activităţile clasei pregătitoare au fost dotate cu material didactic, jocuri educative şi alte materiale necesare procesului de educaţie timpurie a copiilor de la 3 la 6/7 ani. |
| **4. Impact asupra mediului**  Nu se referă la acest subiect. |
| **Secţiunea a 4-a**  **Impactul financiar asupra bugetului general consolidat atât pe termen scurt, pentru anul curent cât şi pe termen lung (5 ani)**  | - mii lei - |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|  | Indicatori Anul Următorii Media  | curent 4 ani pe 5 ani  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2020 2021 2022 2023 2024\_\_\_\_\_\_\_\_\_\_\_  | 1. Modificări ale veniturilor bugetare,  | plus/minus, din care:  | a) buget de stat, din acesta:  | (i) impozit pe profit  | (ii) impozit pe venit  | b) bugete locale:  | (i) impozit pe profit  | c) bugetul asigurărilor sociale de stat: |  | (i) contribuţii de asigurări  |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | 2. Modificări ale cheltuielilor bugetare  | plus/minus, din care:  | a) buget de stat, din acesta:  | (i) cheltuieli de personal  | (ii) bunuri şi servicii  | b) bugete locale:  | (i) cheltuieli de personal  | (ii) bunuri şi servicii  | c) bugetul asigurărilor sociale de stat  | (i) cheltuieli de personal  | (ii) bunuri şi servicii  |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | 3. Impact financiar, plus/minus, din  | care: anul 2020 2021 2022 2023  | a) ***buget de stat - 39.200 49.000 29.400***  | b) bugete locale  |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | 4. Propuneri pentru acoperirea creşterii  | cheltuielilor bugetare  |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | 5. Propuneri pentru a compensa reducerea  | veniturilor bugetare  |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | 6. Calcule detaliate privind  | fundamentarea modificărilor  | veniturilor şi/sau cheltuielilor  | bugetare  |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | 7. Alte informaţii |
| În anul 2020 nu există impact financiar asupra bugetului.  Sumele propuse a se aloca din bugetul MEC se încadrează în estimările aprobate pentru anii următori prin Legea bugetului de stat pe anul 2020, nr.5/2020 și nu va fi necesară majorarea acestor estimări.  Se va proceda la extinderea termenului de implementare a Proiectului de la sfârșitul anului 2021 la sfârșitul anului 2023, după aprobarea majorării costului Proiectului. |
| **Secţiunea a 5 a**  **Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor:**  **a) Acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**  Nu este cazul.  **b) Acte normative ce urmează a fi elaborate în vederea implementării noilor dispoziţii:**  Nu este cazul. |
| **1^1. Compatibilitatea proiectului de act normativ cu legislația în domeniul achizițiilor publice**  **a) impact legislativ - prevederi de modificare și completare a cadrului normativ în domeniul achiziţiilor publice, prevederi derogatorii;**  Nu este cazul.  **b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante.**  Nu este cazul. |
| **2. Conformitatea proiectului de act normativ cu legislaţia comunitară in cazul proiectelor ce transpun prevederi comunitare**  Nu este cazul. |
| **3. Măsuri normative necesare aplicării directe a actelor normative comunitare**  Nu este cazul. |
| **4. Hotărâri ale Curţii Europene de Justiţie a Uniunii Europene**  Nu este cazul. |
| **5. Alte acte normative şi/sau documente internaţionale din care decurg angajamente** Nu este cazul. |
| **Secţiunea a 6 - a**  **Consultările efectuate în vederea elaborării proiectului de act normativ** |
| **1.Informaţii privind procesul de consultare cu organizaţiile neguvernamentale, instituţiile de cercetare şi alte organisme implicate**  Iniţierea actului normativ este rezultatul scrisorii din 26 august 2020 prin care BDCE a acceptat amendarea Acordului- cadru de împrumut în sensul celor de mai sus, ca răspuns la solicitarea transmisă de Ministerul Finanţelor Publice prin scrisoarea din 10 iulie 2020. Amendamentul la Acordul- cadru de împrumut nu majorează obligaţiile financiare asumate de România faţă de BDCE şi nu determină noi condiţionalităţi economice faţă de cele convenite iniţial între părţi. |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**  Nu este cazul. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005, privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**  Nu este cazul. |
| **4. Consultări desfăşurate în cadrul consiliilor interministeriale în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**  Nu este cazul. |
| **5. Informaţii privind avizarea de către:**  a) Consiliul Legislativ - este necesar avizul  b) Consiliul Suprem de Apărare a Ţări  c) Consiliul Economic şi Social  d) Consiliul Concurenţei  e) Curtea de Conturi |
| **Secţiunea a 7-a**  **Activităţi de informare publică privind elaborarea şi implementarea**  **proiectului de act normativ** |
| 1. **Informarea societăţii civile cu privire la necesitatea elaborării proiectului de act normativ şi la eventualul impact asupra mediului în urma implementării proiectului de act normativ, precum şi asupra sănătăţii şi securităţii cetăţenilor sau diversităţii biologice.**   Au fost respectate dispozițiile Legii nr.52/2003, republicată, privind transparența decizională. |
| **Secţiunea a 8-a**  **Măsuri de implementare** |
| **Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**  Punerea în aplicare a prezentului act normativ se asigură de către MFP, în calitate de Împrumutat și de către MEC, prin Unitarea de Management al Proiectelor pentru Modernizarea Rețelei Școlare și Universitare |

**Având în vedere cele de mai sus, supunem aprobării Guvernului proiectul Hotărârii pentru aprobarea amendamentului convenit prin schimbul de scrisori semnate la Bucureşti la 10 iulie 2020 şi la Paris la 26 august 2020 între Guvernul României şi Banca de Dezvoltare a Consiliului Europei la Acordul-cadru de împrumut dintre România si Banca de Dezvoltare a Consiliului Europei, semnat la 12 iulie 2007 la Bucureşti şi la 26 iulie 2007 la Paris pentru finanţarea Proiectului “Reforma educaţiei timpurii în România”.**

**Vasile-Florin Cîțu Monica Cristina Anisie**

**Ministrul Finanţelor Publice Ministrul Educației și Cercetării**

|  |
| --- |
| **Avizat,**  **Cătălin Marian Predoiu**  **Ministrul Justiției** |